|  |
| --- |
| **Objekta higiēniskais novērtējums** |
| Daugavpilī |

|  |
| --- |
| 02.06.2022 |

|  |
| --- |
| 1. **Objekta nosaukums:** Atpūtas bāze “Mežezers” |
| 1. **Objekta īpašnieks:** lietotājs: SIA “Viesmīlība Mežezers”, reģistrācija Nr. 44103133562 |
| 1. **Objekta adrese:** atpūtas bāze “Mežezers”, Aiviekstes pagasts, Aizkraukles novads |
| 1. **Novērtēšanu veica:** 01.06.2022. Sabiedrības veselības departamenta Latgales kontroles nodaļas vides veselības analītiķe Evija Lāce |
| 1. **Novērtēšanā piedalījās:** SIA “Viesmīlība Mežezers” pārstāvis Kaspars Krūms |
| 1. **Konstatēts**   **6.1. Vispārīgās ziņas par objektu/ objekta raksturojums**  Dokumenta sagatavošana veikta pamatojoties SIA „Viesmīlība Mežezers” pieteikumu, lai novērtētu telpu gatavību nometņu darbības uzsākšanai.  Nometnes norises vieta – atpūtas bāze “Mežezers” telpas un teritorija. “Mežezers" ir atpūtas komplekss, kas ietver sevī sporta un atpūtas bāzi, kā arī viesu namu. Teritorijā atrodas kalns kuru ziemas laikā izmanto slēpošanas vajadzībām, blakus ezers, āra koka terase, āra baseins. Viesu māja (divas ēdamzāles, guļamtelpas, sanitārās telpas, āra terase, virtuve) un kempinga trīs mājiņas (guļamtelpas un sanitārās telpas, atpūtas telpa) ir piemērotas nometnes vajadzībām un ir nepieciešamās telpu grupas, nodrošināts nepieciešamais aprīkojums, tas ir darba kārtībā.  Nometnes dalībniekiem viesu mājas 2. stāvā paredzētas 6 istabas, kopā izvietotas 22 gultas. Nodrošināta izolatora telpa 3. stāvā ar atsevišķu tualetes telpu. Ēkai nodrošinātas divas izejas/ieejas. Nodrošināta iespēja glabāt veļu, personīgās lietas drēbju skapjos vai nakts skapīšos. Dušās un tualetēs nodrošināta aukstā un karstā ūdens padeve. Uz nometnes laiku sanitārajās telpās tiks nodrošināts tualetes papīrs, ziepes, vienreizlietojamie roku susināšanas līdzekļi. Viesu nama 3. stāvā ierīkota saimniecības telpa gultas piederumu un veļas novietošanai. Nometnes dalībnieku izmitināšanai izmantos 3 divstāvīgās kempinga mājiņas, izvietotas meža ielokā. Pirmajā kempinga mājiņā ir virtuve un divas guļamistabas pirmajā stāvā un divas istabas otrajā stāvā kopā 15 gultasvietas. Otrajā kempinga mājiņā ir 3 guļamistabas pirmajā stāvā un divas istabas otrajā stāvā kopā – 16 guļamvietas. Trešajā kempinga mājiņā ir trīs guļamistabas pirmajā stāvā un divas istabas otrajā stāvā – kopā 14 gultas vietas. Divās kempinga mājiņās vien papildus gulta izvietota otrā stāva gaitenī. Nometnes vajadzībām izmantos atpūtas bāzes inventāru (segas, spilvenus, segas, matračus, gultasveļu), kas tiek tīrīti atbilstoši higiēnas prasībām, noslēgts līgums ar veļas mazgātavu Lindo grupa – SIA Sadzīves pakalpojumi.  Ir iespēja organizēt bērnu pieņemšanu un nodošanu vecākiem pie Nometnes teritorijā, ievērojot 2 m distanci. Darbinieki, kas veic telpu mitro uzkopšanu, informēti, ka telpās jāveic regulāru uzkopšanu vismaz divas reizes dienā, tualetes telpās vismaz reizi 3 stundās.  Dezinfekcijas līdzekļi tiek glabāti bērniem nepieejamā /slēgtā vietā. Uzkopšanas inventārs ir marķēts atbilstīgi pielietošanas veidam, katrai telpu grupai paredzēts atsevišķs inventāra komplekts, tualetes inventāru glabā atsevišķi no pārējā uzkopšanas inventāra.  **6.2. Iekštelpu virsmu apdare**  Iekštelpu apdarei ir funkcijai atbilstoši materiāli, kas nodrošina higiēnas prasību izpildi. Telpas ir tīras un darba kārtībā.  **6.3. Apgaismojums**  Telpās ir dabiskais un mākslīgais apgaismojums. Vizuāli vērtējot, apgaismojums pietiekošs. Apgaismojums pie ēkas ieejas nodrošināts.  **6.4. Siltumapgāde**  Centralizēta, no katlu mājas, un kempinga mājiņās elektriskā apkure, ir iespēja nodrošināt nometnes dalībniekiem optimālu dzīves vidi un minimālās gaisa temperatūras ( 18 0C ).  **6.5. Gaisa apmaiņa**  Telpās nodrošināta dabīgā ventilācija caur ventilācijas kanāliem, kā arī caur logiem un durvīm, sanitārajās telpās piespiedu nosūces.  **6.6. Ūdens apgāde**  Ūdensapgāde – esošs dziļurbums. Dzeramā ūdens kvalitāte novērtēta pēc SIA “Vides Audits” laboratorijas dzeramā ūdens testēšanas pārskata Nr. 2045-13.05-22, 17.052022, rezultātiem, dzeramais ūdens neatbilst Latvijas Republikas 14.11.2017. Ministru kabineta noteikumu Nr.671 „Dzeramā ūdens obligātās nekaitīguma kvalitātes prasības, monitoringa un kontroles kārtība” prasībām pēc dzelzs, mangāna rādītājiem. Karstā ūdens apgāde – autonoma – boileri. Dzeramais ūdens tiks nodrošināts fasētais (VENDEN).  **6.7. Kanalizācijas sistēma**  Sadzīves kanalizācijas notekūdeņi tiek novadīti uz krājtvertni, kas regulāri tiek izvesta. Ir organizēta sadzīves atkritumu savākšana atbilstoši higiēnas prasībām, par atkritumu izvešanu noslēgts līgums ar SIA „Pļaviņu komunālie pakalpojumi”.  **6.8. Teritorijas labiekārtošana**  Teritorija labiekārtota, sakopta. Ir organizēta sadzīves atkritumu vākšana atbilstoši higiēnas prasībām.  **6.9. Vides pieejamība**  Nav nodrošināta.  **6.10.Riska faktoru novērtēšana un cita informācija**  Blakus teritorijai atrodas degradēta daudzstāvu ēka. Ēka nometņu darbības laikā tiks nožogota ar nomātiem žoga paneļiem. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |
| 7. **Slēdziens**  Objekts: „ Atpūtas bāze “Mežezers”” atbilst higiēnas prasībām. |
| 1. **Rekomendējamie pasākumi**   1. Stingri ievērot normatīvo aktu prasības atbilstoši epidemioloģiskās situācijas attīstībai valstī (Ministru kabineta 28.09.2021. noteikumi Nr.662 „Epidemioloģiskās drošības pasākumi Covid-19 infekcijas izplatības ierobežošanai”).  2. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi.  3. Nedrīkst pieļaut nepiederošu personu uzturēšanos nometnes teritorijā. |

Sabiedrības veselības departamenta

Latgales kontroles nodaļas vadītāja Ludmila Vainiņa

Evija Lāce, tālrunis 65231104, evija.lāce@vi.gov.lv